Case ID: 1044414
Sentence 1: İşin halları: Məhkəmənin hökmünə əsasən x3 ona görə təqsirli bilinib məhkum edilmişdir ki, qonşusu x4 arvadı x5 ilə uzun müddət yaxın münasibətlərdə olmasından şübhələnərək xx xxxxxxxx 2018-ci il tarixdə, saat 12 radələrində arvadının işlədiyi məktəbdən evə qayıdarkən x4 ona yaxınlaşaraq sözlə sataşması barədə arvadının ona bildirməsindən sonra qısqanclıq zəminində x4 qəsdən öldürmək qərarına gəlmiş, bu məqsədlə xx xxxxxxxx 2018-ci il tarixdə qardaşı x6 adına rəsmişləşdirilmiş zavod üsulu ilə hazırlanmış, 76 mm olan, 12 kalibrli, “Girsan Tulip” modelli, 14-03182 №-li daxili çaxmaqlı, təklüləli, yarımavtomatik (özüdolduran) yivsiz odlu ov silahını anası x7 yaşadığı ünvan 3-da yerləşən evin həyətində olan yarımtikilidən gizlincə götürərək evə gətirmiş, tüfəng üçün qabaqcadan aldığı 10 ədəd patrondan 6 ədədini tüfəngin sandıqçasına qoyaraq x4 küçəyə çıxıb-çıxmamasını güdmüş, sonuncunun saat 16 radələrində qonşuları ünvan 4 ilə ünvan 5 kəsişməsində yerləşən x8 işlətdiyi mağazanın qarşısına getməsini görüb onu öldürmək niyyətini həyata keçirtmək üçün tüfəngi götürüb sərxoş vəziyyətdə evdən çıxmış, x4 onu gördükdə mağazanın içərisində gizlənmiş və bunu görən mağazanın sahibi x8 təkidlə onu bu niyyətindən daşındırmaq istəməsinə baxmayaraq, o, əli ilə sonuncunu kənara itələyib bilavasitə qəsdini icra etmək üçün mağazanın qarşısında, yaxın məsafədən tüfəngdən içəriyə ilkin olaraq 5 dəfə atəş açmış, tüfəngdəki patronların sayının bitməsini hesab edən x4 mağazadan çıxıb qaçarkən 5-6 metr məsafədən tüfəngdən təkrarən 6-cı atəşi açaraq x4a soldan sağa olmaqla 9-10-cu qabırğa qövsü nahiyəsindən qarın boşluğunu dəlib keçən mədənin, köndələn çəmbər bağırsağın, qaraciyərin zədələnməsinə səbəb olan sağ 9-10-cu qabırğaları zədələyən kəskin daxili və xarici qanitirmə ilə nəticələn ağırlıq dərəcələrinə görə sağlamlığa ağır zərər vurmaya aid odlu silah yarasından ibarət xəsarətlər yetirməklə onu həyatdan qəsdən məhrum etmişdir.